**Kooste alkusyksyn 2016 Nenäinniemen koulun ja päiväkodin vanhempaintoimikunnan tapaamisista**

Mukana toimikunnassa ovat olleet: Anni Kilpinen (yhteyshenkilö), Pirjo Väli-Torala (rahastonhoitaja), Sonja Salonen (sihteeri), Milla Lewandowski, Hanna Norola, Ida Virtanen, Kati Helin, Kati Rautanen, Tanja Kääriäinen sekä Sanna Kostamo

1. Kirppu ja korppu –tapahtuma 10.12. klo 10-13

* Tapaamisissa on suunniteltu Kirppu ja Korppu –tapahtumaa ja siihen liittyvää työn/vastuiden jakoa. Kukin toimikuntalainen vastaa tietystä tapahtumapisteestä tai tapahtumaan liittyvästä tehtävästä ja on yhteydessä tapahtumatehtääviin ilmoittautuneisiin vanhempiin.
* Uutena tämän vuoden tapahtumassa on poniratsastus, lelunvaihtotori sekä lasten hyväkuntoisten urheiluvälineiden myyntitori, joka toimii itsepalveluperiaatteella (valvotusti). Kirpputorista on tänä vuonna luovuttu. Aiempien vuosien suosikit: arpajaiset, onnenpyörä, kahvio, myyjäispöytä, temppurata, lämärikisa, korttipaja ym. ovat edelleen mukana tänä vuonna.
* Kyselylomake tapahtumaan liittyen lähetetään päiväkodin ja koulun kautta koteihin marraskuun alkupuolella (vko 45), palautus viim. 15.11. mennessä.

1. Liikenneturvallisuus ja alueen turvallisuus yleensä on keskusteluttanut toimikuntalaisia. Naattiantielle ilmestyikin lokakuussa hidastetöyssyt ja liikennemerkit, jotka toivottavasti hillitsevät autojen vauhtia. Olemme kuulleet terveisiä muilta päiväkodeilta ja kouluilta, että Kuokkalan alueella ollut tänä syksynä rauhattomampaa kuin ennen (esim . Kuokkalan yhtenäiskoulun pihassa). Kouluilla ja päiväkodeilla toivotaan esim. koulupoliisin vierailua, juttelua yhteisistä pelisäännöistä ym. Myös päiväkodin aitaa ja Sääksmäenpolun puiston uusia telineitä on spray-maalailtu. Vanhempia pyydetään pitämään ”silmät auki” ja puuttumaan ilkivaltaan.
2. Jyväskylän Vanhempainfoorumin edustajat vierailivat toimikunnan tapaamisessa lokakuun alussa ja kertoivat toiminnastaan. Toimikunta yrittää jatkossa ajaa koulun mahdollisen lakkauttamisen vastustamiseen liittyvää asiaa myös foorumin kautta, sillä heillä on yhteistyötä kaupungin edustajan kanssa. Foorumi järjestää keskustelutilaisuuden ma 14.11. klo 18 (kahvitus klo 17 alkaen) Pohjanlammen koululla ja aiheena on erityisesti koulujen toimintaa koskevat säästöt. Toimikunnasta yrittää lähteä mukaan pari jäsentä ja kaikki alueen vanhemmat ovat myös tervetulleita. Nenäinniemestä oli myös useampi autolastillinen vanhempia kuuntelemassa foorumin järjestämää, Jari Sinkkosen vetämää tilaisuutta Korpilahdella 11.10.2016.
3. Luistelukentän tasoitusta ja kentän pohjan parannusta on toivottu ennen kentän jäädytystä. Asiasta mennyt tietoa eteenpäin kaupungille ja yhden perheen isä on lupautunut myös lanaamaan kentän traktorilla.
4. Koululta on tullut toive frisbeegolf-korin/korien hankinnasta koulun pihalle. Hintaa on selvitetty ja se on n. 300-400e/kori + mahdolliset asennuskulut. Tähän aiheeseen palataan keväällä. Koululle myönnetään vanhempaintoimikunnalta 200e frisbeegolf –kiekkoihin, jumppapalloihin ym. liikuntavälinehankintoihin.
5. Seuraava tapaaminen **on ma 21.11.2016 klo 17.30 alkaen**. Suunnitellaan Kirppua ja Korppua, tervetuloa!